《正月十六日与德钧子敬翼之洎儿子震游东季博山园赋诗》
元代·袁易

我爱山园好，芳堂隐薜萝。野云栖不去，风叶扫还多。

暂憩忘城郭，长谣咏涧阿。不嫌频启钥，重过意如何？

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。